Søndag aften er der sket et færdselsuheld i sydgående spor på E45 mellem afkørsel 33 Haverslev og 34 Hobro Nord. To biler er kørt sammen. Motorvejen var spærret, mens politiet arbejdede på stedet. Klokken 20:40 kunne Mogens Hougesen fortælle, at motorvejen igen var åben. Der var ingen tilskadekomne ved uheldet. Politiets patrulje på stedet melder om meget glatte veje i området.

Opsummering:
Motorvejen er i det sydgående spor spærret nord for Hobro, mens politiet arbejder ved et uheld.